На основу члана 44. став 1. Закона о државним службеницима („Службени гласник РС”, бр. 79/05, 81/05 – исправка, 83/05 – исправка, 64/07, 67/07 – исправка, 116/08, 104/09, 99/14, 94/17, 95/18 и 157/20) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О ДОПУНИ УРЕДБЕ О РАЗВРСТАВАЊУ РАДНИХ МЕСТА И

МЕРИЛИМА ЗА ОПИС РАДНИХ МЕСТА ДРЖАВНИХ СЛУЖБЕНИКА

Члан 1.

У Уредби о разврставању радних места и мерилима за опис радних места државних службеника („Службени гласник РС”, бр. 117/05, 108/08, 109/09, 95/10, 117/12, 84/14, 132/14, 28/15, 102/15, 113/15, [16/18](http://we2.cekos.com/ce/index.xhtml?&file=f132859&action=propis&path=13285901.html&domen=0&mark=false&query=&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-), 2/19, 4/19, 26/19 и 42/19), у члану 38. став 2. после речи: „Министарство за европске интеграције,” додају се речи: „Министарство финансија – за унутрашње јединице у чијој надлежности су послови везани за уговарање и финансирање програма из средстава Европске уније, управљања средствима Европске уније и сузбијање неправилности и превара у поступању са финансијским средствима Европскe уније (АФКОС), Министарство пољопривреде, шумарства и водопривреде – за ужу унутрашњу јединицу у чијој надлежности су послови везани за управљање ИПАРД програмом и Управу за аграрна плаћањa,”.

После става 8. додаје се став 9. који гласи:

„Приликом одређивања ограничења броја државних службеника из ст. 1. и 3. овог члана у Министарству финансија и Министарству пољопривреде, шумарства и водопривреде, ограничење броја државних службеника на радним местима разврстаним у звању виши саветник одређује се према укупном броју државних службеника у органу умањеном за број државних службеника који раде у унутрашњим јединицама, односно у органу управе у саставу министарства, за које не важе ограничења, а ограничење броја државних службеника на радним местима разврстаним у звање самостални саветник на којима се обављају остали послови, одређује се према укупном броју државних службеника у органу умањеном за број државних службеника који раде у унутрашњим јединицама, односно органу управе у саставу министарства за које не важе ограничења и за број државних службеника из става 5. овог члана.”.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-5162/2021

У Београду, 3. јуна 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |